title: 2014/607/EU: Az Európai Parlament határozata ( 2014. április 3. ) az Euratom Ellátási Ügynökség 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/277

         AZ EURÓPAI PARLAMENT HATÁROZATA
   (2014. április 3.)
   az Euratom Ellátási Ügynökség 2012-es pénzügyi évre szóló költségvetésének végrehajtására vonatkozó mentesítésről
   (2014/607/EU)
   AZ EURÓPAI PARLAMENT,

               —

               tekintettel az Euratom Ellátási Ügynökség 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Euratom Ellátási Ügynökség 2012-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Euratom Ellátási Ügynökség alapszabályának megállapításáról szóló, 2008. február 12-i 2008/114/EK tanácsi határozatra (4) és különösen annak 8. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0180/2014),

               1.

               mentesítést ad az Euratom Ellátási Ügynökség főigazgatója számára az ügynökség 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Euratom Ellátási Ügynökség főigazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 213. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 41., 2008.2.15., 15. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács határozata (1990. május 29.) a Közös Árulap létrehozásáról szóló megállapodás megkötéséről

text:
Fontos jogi nyilatkozat

|

31990D0373

Hivatalos Lap L 182 , 14/07/1990 o. 0001 - 0001 finn különkiadás fejezet 11 kötet 16 o. 0007  svéd különkiadás fejezet 11 kötet 16 o. 0007

		A Tanács határozata(1990. május 29.)a Közös Árulap létrehozásáról szóló megállapodás megkötéséről(90/373/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésére, és különösen annak 113. cikkére,tekintettel a Bizottság javaslatára,mivel a Közös Árualapot létrehozó megállapodás a tagállamok joghatósága alá és a közös kereskedelempolitikába tartozó kérdésekhez is kapcsolódik,mivel a megállapodást a Közösség és tagállamai aláírták;mivel a tagállamok a megállapodás 54. cikkében előírt megerősítő, elfogadási vagy jóváhagyási eljárásokat már lezárták;mivel fontos, hogy a Közösség is jóváhagyja a megállapodást, és azt letétbe helyezze az Egyesült Nemzetek Szervezetének főtitkáránál,A KÖVETKEZŐKÉPPEN HATÁROZOTT:1. cikkA Közös Árualapot létrehozó megállapodás a Közösség nevében ezennel jóváhagyva. A megállapodás jóváhagyását tanúsító okiratot a Közösség letétbe helyezi az Egyesült Nemzetek főtitkáránál.A megállapodás szövegét csatolják e határozathoz.2. cikkA Tanács elnöke ezennel felhatalmazást kap annak a személynek a kijelölésére, aki a jóváhagyást tanúsító okiratot a Közösség nevében jogosult letétbe helyezni.3. cikkE határozatot az Európai Közösségek Hivatalos Lapjában teszik közzé.Kelt Brüsszelben, 1990. május 29-én.a Tanács nevébenaz elnökM. Geoghegan-Quinn--------------------------------------------------


title: A Tanács 2011/210/KKBP határozata ( 2011. április 1. ) a Líbiában a kialakult válsághelyzet miatt szükségessé vált humanitárius segítségnyújtásra irányuló európai uniós katonai műveletekről ( „EUFOR Libya” )

text:
               5.4.2011

               HU

               Az Európai Unió Hivatalos Lapja

               L 89/17

         A TANÁCS 2011/210/KKBP HATÁROZATA
   (2011. április 1.)
   a Líbiában a kialakult válsághelyzet miatt szükségessé vált humanitárius segítségnyújtásra irányuló európai uniós katonai műveletekről („EUFOR Libya”)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               Az Egyesült Nemzetek Szervezetének Biztonsági Tanácsa (ENSZ BT) az afrikai békéről és biztonságról szóló, 2011. február 26-án elfogadott határozatában (ENSZ BT 1970 (2011)) súlyos aggodalmainak adott hangot a líbiai helyzettel kapcsolatban, és elítélte a polgári lakossággal szemben alkalmazott erőszakot és agresszív fellépést. Emellett a Biztonsági Tanács felszólította az Egyesült Nemzetek Szervezetének valamennyi tagsággal rendelkező államát, hogy nyújtson humanitárius és ahhoz kapcsolódó segítséget Líbia területén.

               (2)

               A Biztonsági Tanács a líbiai helyzetről szóló, 2011. március 17-én elfogadott határozatában (ENSZ BT 1973 (2011)) emlékeztetett az ENSZ BT 1970 (2011) határozatára, és kifejezte eltökéltségét atekintetben, hogy biztosítsa a polgári lakosság és az általuk lakott területek védelmét, a humanitárius segítség gyors és akadálytalan eljuttatását a részükre, valamint a humanitárius segítségnyújtásban részt vevők biztonságát. Üdvözölte, hogy a szomszédos államok, különösen Tunézia és Egyiptom készek részt venni a menekültek és a külföldi vendégmunkások szükségleteinek megoldásában, és felszólította a nemzetközi közösséget, hogy támogassa ezeket az erőfeszítéseket.

               (3)

               Ezenkívül a Biztonsági Tanács felhatalmazta az ENSZ tagállamait, hogy az ENSZ főtitkára részére küldött értesítést követően, nemzeti alapon vagy regionális szervezetek vagy megállapodások keretében eljárva, az ENSZ főtitkárával és az Arab Államok Ligájának tagállamaival együttműködve tegyenek meg minden szükséges intézkedést a Líbia területén támadások veszélyének kitett polgári lakosság és az általuk lakott területek védelme érdekében, kizárva ugyanakkor azt, hogy Líbia területének bármely részén külföldi megszálló erők jelenjenek meg.

               (4)

               A Tanács 2011. március 21-i következtetéseiben aggodalmát fejezte ki a Líbiában kialakult helyzet miatt, és elítélte az emberi jogok durva és szisztematikus megsértését, továbbá a rezsimnek a líbiai néppel szembeni erőszakos és brutális fellépését. Megelégedését fejezte ki az ENSZ BT 1973 (2011) határozat elfogadásával kapcsolatban, és hangsúlyozta az Unió eltökéltségét atekintetben, hogy hozzájáruljon a határozat végrehajtásához, és hogy ennek érdekében az összes nemzetközi partnerrel – különösen az Arab Államok Ligájával és más regionális szereplőkkel – kollektíven és határozottan lépjen fel. Megerősítette, hogy az Unió fő célja a polgári lakosság védelme, valamint annak támogatása, hogy a líbiai nép megvalósíthassa a demokratikus társadalom kialakítására vonatkozó törekvéseit.
               A Tanács a következtetésekben kifejezte az Unió az iránti készségét, hogy a közös biztonság- és védelempolitika keretében támogatást biztosítson a humanitárius segítségnyújtáshoz az Egyesült Nemzetek Szervezete Humanitárius Ügyeket Koordináló Hivatalának („OCHA”) kérésére, az Egyesült Nemzetek Szervezete által végzett koordináció mellett.

               (5)

               A Tanács 2011. március 24-én jóváhagyta a líbiai válságra vonatkozó válságkezelési koncepciót. A művelet különösen nem fogja érinteni a humanitárius fellépésben részt vevők semlegességét vagy pártatlanságát. A művelet elindítására vonatkozó bármely határozatot – egy aktuális kockázat- és veszélyértékelés fényében – az OCHA kérésére kell meghozni.

               (6)

               Intenzív koordináció és konzultáció folyik az egyiptomi és a tunéziai kormánnyal e két ország területén megvalósuló esetleges európai uniós katonai jelenléthez szükséges felhatalmazás biztosítása érdekében.

               (7)

               A Tanács, valamint az Unió kül- és biztonságpolitikai főképviselőjének („a főképviselő”) felelőssége mellett a Politikai és Biztonsági Bizottság (PBB) gyakorolja az uniós katonai művelet politikai ellenőrzését és stratégiai irányítását, és az Európai Unióról szóló szerződés (EUSZ) 38. cikkének harmadik bekezdésével összhangban meghozza a vonatkozó határozatokat.

               (8)

               Szükséges lefolytatni a harmadik államok uniós műveletekben való részvételével, valamint az uniós erők és személyi állomány jogállásával kapcsolatos nemzetközi megállapodások megkötésére irányuló tárgyalásokat, és a megállapodásokat megkötni.

               (9)

               Az e határozatból eredő, katonai vagy védelmi vonatkozású működési kiadásokat – az EUSZ 41. cikkének (2) bekezdése értelmében és az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (ATHENA) létrehozásáról szóló, 2008. december 18-i 2008/975/KKBP tanácsi határozattal (1) összhangban – a tagállamok viselik.

               (10)

               Az EUSZ 28. cikkének (1) bekezdése felhatalmazza a Tanácsot, hogy határozatokban határozza meg az Unió rendelkezésére bocsátandó eszközöket. Az uniós katonai művelet közös költségeire vonatkozó, a kezdeti négy hónapos időszakra szóló pénzügyi referenciaösszeg a jelenleg rendelkezésre álló legpontosabb becslést jelenti, azon végleges összegek sérelme nélkül, amelyeket az ATHENA-határozatban foglalt szabályokkal összhangban jóváhagyandó költségvetés tartalmaz majd.

               (11)

               Az EUSZ-hez és az Európai Unió működéséről szóló szerződéshez (EUMSZ) csatolt, Dánia helyzetéről szóló jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Dánia ezért nem vesz részt e művelet finanszírozásában,

         ELFOGADTA EZT A HATÁROZATOT:
   1. cikk
   Feladatmeghatározás
   (1)   Az Egyesült Nemzetek Biztonsági Tanácsának 1970 és 1973 (2011) sz. határozatában adott felhatalmazás alátámasztására az Unió az Egyesült Nemzetek Szervezete Humanitárius Ügyeket Koordináló Hivatalának („OCHA”) kérésére a közös biztonság- és védelempolitika keretében katonai műveletet hajt végre, a továbbiakban: EUFOR Libya, a régióban végzett humanitárius segítségnyújtás támogatása érdekében. A művelet teljes mértékben tiszteletben fogja tartani a komplex vészhelyzetekben alkalmazott ENSZ humanitárius tevékenységek során a katonai és polgári védelmi eszközök bevetéséről szóló iránymutatásokat, valamint a jelenlegi észak-afrikai válsággal kapcsolatos humanitárius tevékenységek támogatására nyújtott külföldi katonai eszközök bevetésére vonatkozó útmutatót.
   (2)   Az (1) bekezdésben említett iránymutatások és útmutató teljes tiszteletben tartása mellett, e politikai cél megvalósítása érdekében az „EUFOR Lybia” az OCHA kérésére:

               —

               hozzájárul a lakóhelyüket elhagyni kényszerült személyek biztonságos mozgásához és evakuálásához,

               —

               különleges képességeivel támogatja a humanitárius ügynökségek tevékenységét.

         2. cikk
   Az EU műveleti parancsnokának kinevezése
   Az EUFOR Libya uniós műveleti parancsnokának Claudio GAUDIOSI-t nevezik ki.
   3. cikk
   Az EU műveleti parancsnokságának kijelölése
   Az EUFOR Libya műveleti parancsnokságának székhelye Róma (Olaszország).
   4. cikk
   A művelet tervezése és megkezdése
   A Tanács a műveleti terv és a művelet-végrehajtási szabályok jóváhagyását követően, valamint az aktuális kockázat- és veszélyértékelés fényében elfogadja az Európai Unió katonai műveletének megindításáról szóló határozatot.
   5. cikk
   Politikai ellenőrzés és stratégiai irányítás
   (1)   Az EUFOR Libya politikai ellenőrzését és stratégiai irányítását – a Tanács, valamint a főképviselő felelőssége mellett – a PBB gyakorolja. A Tanács felhatalmazza a PBB-t, hogy az EUSZ 38. cikkének harmadik bekezdésével összhangban hozza meg a vonatkozó határozatokat. A felhatalmazás magában foglalja a tervezési – ideértve a műveleti tervre, a parancsnoki láncra és a művelet-végrehajtási szabályokra vonatkozó – dokumentumok módosítására vonatkozó hatásköröket. A felhatalmazás magában foglalja továbbá az Európai Unió műveleti parancsnokának és az uniós erők parancsnokának kinevezésére vonatkozó döntések meghozatalának hatáskörét. Az EUFOR Libya céljaival és befejezésével kapcsolatos döntéshozatali hatáskör továbbra is a Tanácsot illeti meg.
   (2)   A PBB rendszeres időközönként jelentést tesz a Tanácsnak.
   (3)   A PBB rendszeres időközönként megkapja az Európai Unió Katonai Bizottsága (EUKB) elnökének jelentéseit az EUFOR Libya végrehajtásáról. A PBB szükség esetén meghívhatja üléseire az Európai Unió műveleti parancsnokát vagy az uniós erők főparancsnokát.
   6. cikk
   Katonai irányítás
   (1)   Az EUKB felügyeli az Európai Unió műveleti parancsnokának felelősségi körében zajló EUFOR Libya megfelelő végrehajtását.
   (2)   Az EUKB rendszeres időközönként megkapja az Európai Unió műveleti parancsnokának jelentéseit. Az EUKB szükség esetén meghívhatja őt üléseire vagy az uniós erők parancsnokát.
   (3)   Az EUKB elnöke a legfőbb összekötő az Európai Unió műveleti parancsnoka felé.
   7. cikk
   Az Unió válaszlépéseinek végrehajtása és összhangja
   (1)   A főképviselő biztosítja e határozat végrehajtását és azt, hogy ez a határozat összhangban legyen az Unió külső tevékenységeinek egészével, beleértve az Unió humanitárius segítségnyújtási tevékenységeit is.
   (2)   Az Európai Unió műveleti parancsnoka segíti a főképviselőt e határozat végrehajtásában.
   8. cikk
   Együttműködés más szereplőkkel
   (1)   A művelet tervezését és végrehajtását a humanitárius fellépést teljes egészében koordináló OCHA-val, valamint az Észak-atlanti Szerződés Szervezetével és egyéb résztvevőkkel szorosan együttműködve, azoknak tevékenységét kiegészítve kell elvégezni.
   (2)   Az EUFOR Libya szorosan együttműködik az Egyesült Nemzetek Szervezete kijelölt koordinátorával/koordinátoraival, valamint az Arab Államok Ligájának kijelölt koordinátorával/koordinátoraival és tagállamaival.
   (3)   Adott esetben konzultációkra kerül sor az Afrikai Unióval.
   9. cikk
   Harmadik államok részvétele
   (1)   Az Unió döntéshozatali autonómiája és az egységes intézményi keret sérelme nélkül, valamint az Európai Tanács vonatkozó iránymutatásaival összhangban, harmadik államok – különösen az Arab Liga tagállamai – felkérhetők a műveletben való részvételre.
   (2)   A Tanács felhatalmazza a PBB-t, hogy kérjen fel harmadik államokat hozzájárulások felajánlására, valamint arra, hogy az Európai Unió műveleti parancsnoka és az EUKB ajánlására hozza meg a javasolt hozzájárulások elfogadásáról szóló, vonatkozó határozatokat.
   (3)   A harmadik államok részvételére vonatkozó részletes szabályokat az EUSZ 37. cikke értelmében és az EUMSZ 218. cikkében megállapított eljárásnak megfelelően megkötött megállapodásokban állapítják meg. Amennyiben az Unió és egy harmadik állam olyan megállapodást kötött, amely keretet biztosít ez utóbbi részvételére az Unió válságkezelő műveleteiben, az említett megállapodás rendelkezéseit e művelettel összefüggésben alkalmazni kell.
   (4)   Az EUFOR Libyához katonailag jelentős mértékben hozzájáruló harmadik államok ugyanolyan jogokkal és kötelezettségekkel rendelkeznek a művelet napi irányítása tekintetében, mint a műveletben részt vevő tagállamok.
   (5)   A Tanács felhatalmazza a PBB-t, hogy amennyiben harmadik államok jelentős mértékű katonai hozzájárulást biztosítanak, hozza meg a hozzájáruló felek bizottságának megalakulására vonatkozó, megfelelő határozatokat.
   10. cikk
   Az Unió által vezetett erők és a személyi állomány jogállása
   Az Unió által vezetett erők és a személyi állomány jogállásáról – beleértve az őket megillető kiváltságokat, mentességeket és a művelet végrehajtásához és zavartalan működtetéséhez szükséges további biztosítékokat is – az EUSZ 37. cikke értelmében és az EUMSZ 218. cikkének (3) bekezdésében megállapított eljárásnak megfelelően megállapodások köthetők.
   11. cikk
   Pénzügyi rendelkezések
   (1)   Az EUFOR Libya közös költségeit a 2008/975/KKBP határozatnak megfelelően kell kezelni.
   (2)   Az EUFOR Libya közös költségeire vonatkozó pénzügyi referenciaösszeg 7 900 000 EUR. A 2008/975/KKBP határozat 25. cikkének (1) bekezdésében említett referenciaösszeg százalékos aránya 30 %.
   12. cikk
   Információk átadása harmadik feleknek
   (1)   A főképviselő felhatalmazást kap arra, hogy EUFOR Libya céljaira létrehozott uniós minősített adatokat és dokumentumokat – az azokra vonatkozó minősítési szintet figyelembe véve, a Tanács biztonsági szabályzatával (2) összhangban – átadja az Afrikai Uniónak, az Arab Államok Ligájának, Egyiptomnak, az Egyesült Nemzetek Szervezetének és Tunéziának, valamint az e határozathoz társuló egyéb harmadik feleknek.
   (2)   A főképviselő felhatalmazást kap arra, hogy a Tanácsnak az EUFOR Libyával kapcsolatos tanácskozásaira vonatkozó, a Tanács eljárási szabályzata (3) 6. cikkének (1) bekezdése szerinti titoktartási kötelezettség alá tartozó, nem minősített uniós dokumentumokat átadja az Afrikai Uniónak, az Arab Államok Ligájának, Egyiptomnak, az Egyesült Nemzetek Szervezetének és Tunéziának, valamint az e határozathoz társuló egyéb harmadik feleknek.
   13. cikk
   Hatálybalépés és befejezés
   (1)   Ez a határozat az elfogadása napján lép hatályba.
   (2)   Az EUFOR Libya legfeljebb négy hónappal az eredeti működési képességének elérését követően fejeződik be, kivéve, ha a Tanács ettől eltérően határoz.
   (3)   Ezt a határozatot – az EUFOR Libya befejezésére vonatkozóan jóváhagyott terveknek megfelelően, az EUFOR Libya elszámolásainak ellenőrzése és végzése tekintetében a 2008/975/KKBP határozatban megállapított eljárások sérelme nélkül –, az Európai Unió műveleti parancsnoksága vagy a haderő-parancsnoksága bezárásának időpontjától – amelyik később következik be – kezdődően hatályon kívül kell helyezni.

      Kelt Brüsszelben, 2011. április 1-jén.

            a Tanács részéről

            az elnök

         MARTONYI J.

      (1)  HL L 345., 2008.12.23., 96. o.

      (2)  A Tanács 2001. március 19-i 2001/264/EK határozata a Tanács biztonsági szabályzatának elfogadásáról (HL L 101., 2001.4.11., 1. o.).

      (3)  A Tanács 2009. december 1-jei 2009/937/EU határozata a Tanács eljárási szabályzatának elfogadásáról (HL L 325., 2009.12.11., 35. o.).


title: 2006/230/EK: A Tanács határozata ( 2005. július 18. ) az Európai Közösség és Kanada kormánya közötti, az API- és PNR-adatok feldolgozásáról szóló megállapodás megkötéséről

text:
               21.3.2006

               HU

               Az Európai Unió Hivatalos Lapja

               L 82/14

         A TANÁCS HATÁROZATA
   (2005. július 18.)
   az Európai Közösség és Kanada kormánya közötti, az API- és PNR-adatok feldolgozásáról szóló megállapodás megkötéséről
   (2006/230/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére, összefüggésben a 300. cikk (2) bekezdése első albekezdésének első mondatával és a 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               2005. március 7-én a Tanács felhatalmazta a Bizottságot, hogy a Közösség nevében tárgyalásokat folytasson Kanadával az előzetes utasinformációs (API) és utasnyilvántartási (PNR) adatok légi szállítók általi feldolgozásáról és a Kanadai Határszolgálati Ügynökségnek (CBSA) való továbbításáról szóló megállapodásról.

               (2)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   az Európai Közösség és Kanada kormánya közötti, az API- és PNR-adatok feldolgozásáról szóló megállapodás a Közösség nevében jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személy(eke)t (2).
   3. cikk
   E határozatot az Európai Unió Hivatalos Lapjában hirdetik ki.

      Kelt Brüsszelben, 2005. július 18-án.

            a Tanács részéről

            az elnök

         J. STRAW

      (1)  A Hivatalos Lapban még nem tették közzé.

      (2)  A megállapodás hatálybalépésének napját a Tanács Főtitkársága hirdeti ki az Európai Unió Hivatalos Lapjában.
    ---documentbreak---

               21.3.2006

               HU

               Az Európai Unió Hivatalos Lapja

               L 82/15

         MEGÁLLAPODÁS
   az Európai Közösség és Kanada kormánya között az utasinformációs és utas-nyilvántartási adatok feldolgozásáról
   AZ EURÓPAI KÖZÖSSÉG ÉS KANADA KORMÁNYA, a továbbiakban „a felek”:
   FELISMERVE az alapvető jogok és szabadságok, különösen a magánélethez való jog tiszteletben tartásának fontosságát, valamint azt, hogy ezen értékeket a terrorizmus, a hozzá kapcsolódó bűncselekmények és más súlyos, nemzetközi jellegű bűncselekmények – beleértve a szervezett bűnözést – megelőzésével és az ellenük való küzdelemmel egyidejűleg kell tiszteletben tartani,
   TEKINTETTEL a kanadai kormány követelményére az előzetes utasinformációs és utasnyilvántartási (a továbbiakban: API- és PNR-) adatoknak a Kanadába tartó utasszállító járatok működtetésében érdekelt légi szállítók általi feldolgozásáról és az illetékes kanadai hatóságoknak való továbbításáról, olyan mértékben, ahogyan az a légi szállítók automata foglalási rendszerében és indulás-ellenőrzési rendszerében (DCS) összegyűjtésre és tárolásra került,
   TEKINTETTEL a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelvre (1) és különösen annak 7. cikke c) pontjára,
   TEKINTETTEL a vonatkozó illetékes hatóság kötelezettségvállalásaira a légi szállítóktól kapott API- és PNR-adatok feldolgozási módjának tekintetében (a továbbiakban: a kötelezettségvállalások),
   TEKINTETTEL a 95/46/EK irányelv 25. cikkének (6) bekezdése szerinti vonatkozó bizottsági határozatra (a továbbiakban: a határozat), amely által a vonatkozó illetékes kanadai hatóság tekintendő az Európai Közösségtől (a továbbiakban: a Közösség) továbbított, a Kanadába irányuló utasszállítókra vonatkozó API- és PNR-adatok megfelelő biztonsági szintje biztosítójának, összhangban a vonatkozó kötelezettségvállalásokkal, amelyek a vonatkozó határozat mellékletében szerepelnek,
   TEKINTETTEL a Vámigazgatások Világszervezete (WCO), a Nemzetközi Légifuvarozási Szövetség (IATA) és a Nemzetközi Polgári Repülési Szervezet (ICAO) által elfogadott, az API-adatokra vonatkozó átdolgozott iránymutatásokra,
   ELKÖTELEZVE a közös munka mellett, hogy segítsék az ICAO-t a kereskedelmi légitársaságoktól származó PNR-adatok továbbítására vonatkozó többoldalú követelményrendszer kidolgozásában,
   TEKINTETTEL arra a lehetőségre, hogy e megállapodás I. mellékletén a jövőben egyszerűsített eljárások keretében változtatásokat eszközölhetnek, különös tekintettel a felek közötti kölcsönösség biztosítására,
   A KÖVETKEZŐKBEN ÁLLAPODTAK MEG:
   1. cikk
   Cél
   (1)   E megállapodás célja annak biztosítása, hogy az engedélyezett útvonalakon utazó személyek API- és PNR-adatai az alapvető jogok és szabadságok, különösen a magánélethez való jog teljes tiszteletben tartása mellett álljanak rendelkezésre.
   (2)   Az engedélyezett útvonalon történő utazás a légi szállító által az egyik fél területéről az adatokat kérő fél területére történő utasszállítás.
   2. cikk
   Illetékes hatóságok
   Az adatokat kérő fél illetékes hatósága az engedélyezett útvonalakon utazó személyek API- és PNR-adatainak feldolgozásáért felelős, az e megállapodás szerves részét képező I. mellékletben meghatározott kanadai vagy európai uniós hatóság.
   3. cikk
   Az API- és PNR-adatok feldolgozása
   (1)   A felek megegyeznek abban, hogy az engedélyezett útvonalakon utazó személyek API- és PNR-adatait az API- és PNR adatok birtokába jutó illetékes hatóság kötelezettségvállalásaiban vázoltak szerint dolgozzák fel.
   (2)   A kötelezettségvállalások meghatározzák az engedélyezett útvonalakon utazó személyek egy illetékes hatóság rendelkezésére álló API- és PNR-adatainak továbbítására és védelmére vonatkozó szabályokat és eljárásokat.
   (3)   Az illetékes hatóság feldolgozza a kapott API- és PNR-adatokat és megkülönböztetés, különösen az állampolgárságon és/vagy a lakóhely szerinti országon alapuló megkülönböztetés nélkül kezeli az engedélyezett útvonalakon utazó személyeket, akikre az API- és PNR-adatok vonatkoznak, a vonatkozó jogszabályokkal és az alkotmányos követelményekkel összhangban.
   4. cikk
   Hozzáférés, javítás és megjegyzéstétel
   (1)   Az illetékes hatóság lehetőséget biztosít azon személyeknek, akik nem tartózkodnak a hatáskörébe tartozó területen, és akikre az e megállapodás szerint feldolgozott API- és PNR-adatok vonatkoznak, az adatokhoz való hozzáférésre, az adatok kijavítására, amennyiben azok tévesek, illetve megjegyzés hozzáfűzésére annak jelzéseként, hogy javítást kérelmeztek.
   (2)   Az illetékes hatóságnak a hozzáférés, javítás és megjegyzéstétel lehetőségét ezen adatok vonatkozásában hasonló körülmények között kell biztosítania, mint azon személyek esetében, akik a hatóság hatáskörébe tartozó területen tartózkodnak.
   5. cikk
   Az API- és PNR-adatok feldolgozására vonatkozó kötelezettség
   (1)   E megállapodás Közösségen belüli alkalmazását illetően, mivel a személyes adatok feldolgozására vonatkozik, a Közösségből Kanadába tartó engedélyezett útvonalakon járatokat üzemeltető légi szállítók automata foglalási rendszereikben és indulás-ellenőrzési rendszereikben (DCS) tárolt API- és PNR-adatokat az illetékes kanadai hatóságok által a kanadai törvények értelmében előírtak szerint dolgozzák fel. Az engedélyezett útvonalakon járatokat üzemeltető légi szállítók által a PNR-adatok az illetékes kanadai hatóság számára továbbítandó elemeinek listáját az e megállapodás szerves részét képező II. melléklet tartalmazza.
   (2)   Az (1) bekezdésben meghatározott kötelezettséget csak addig kell alkalmazni, ameddig a határozat alkalmazandó, hatálya megszűnik, ha a határozatot hatályon kívül helyezik, felfüggesztik, vagy meghosszabbítás hiányában hatályát veszti.
   6. cikk
   Vegyes bizottság
   (1)   Vegyes bizottság jön létre a két fél képviselőiből, akiknek kilétéről a két fél diplomáciai úton értesíti egymást. A vegyes bizottság közös megegyezéssel rögzített helyen, időpontban és napirenddel ül össze. Az első ülésre az e megállapodás hatálybalépésétől számított hat hónapon belül kerül sor.
   (2)   A vegyes bizottság feladata többek között az, hogy:

               a)

               kommunikációs csatornaként működjön e megállapodás végrehajtása és az ahhoz kapcsolódó bármely ügy vonatkozásában;

               b)

               lehetőség szerint megoldja az e megállapodás végrehajtása és az ahhoz kapcsolódó bármely ügy kapcsán esetleg felmerülő jogvitákat;

               c)

               megszervezze a 8. cikkben tárgyalt közös felülvizsgálatokat és meghatározza a közös felülvizsgálat részletes szabályait;

               d)

               elfogadja saját eljárási szabályzatát.

         (3)   A vegyes bizottságban képviselt felek megállapodhatnak e megállapodás I. mellékletének módosításairól, melyek az ilyen megállapodás időpontjától lesznek érvényesek.
   7. cikk
   Jogviták rendezése
   A felek haladéktalanul konzultálnak bármelyikük kérésére, bármely olyan jogvitával kapcsolatban, amelyet a vegyes bizottság nem oldott meg.
   8. cikk
   Közös felülvizsgálatok
   Az e megállapodás szerves részét képező III. melléklettel összhangban a felek évente vagy ahogyan megállapodtak, közösen felülvizsgálják e megállapodás végrehajtását és az ahhoz kapcsolódó ügyeket, ideértve az olyan fejleményeket is, mint például a vonatkozó PNR-iránymutatásoknak az ICAO általi meghatározása.
   9. cikk
   A megállapodás hatálybalépése, módosításai és megszűnése
   (1)   E megállapodás a két fél közötti, a megállapodás hatálybalépéséhez szükséges eljárások lezárásáról szóló kölcsönös értesítést követően lép hatályba. E megállapodás a későbbi értesítés időpontjában lép hatályba.
   (2)   A 6. cikk (3) bekezdésének sérelme nélkül e megállapodás a felek közötti megállapodással módosítható. A módosítás a felek a vonatkozó belső eljárásaik befejezéséről történő kölcsönös értesítésétől számított kilencvenedik napon lép hatályba.
   (3)   E megállapodást bármikor bármely fél írásbeli értesítéssel felmondhatja a javasolt megszűnési időt megelőzően legalább kilencven nappal.
   10. cikk
   E megállapodásnak nem célja a felek jogszabályaitól való eltérés vagy azok módosítása.
   FENTIEK HITELÉÜL a kellően felhatalmazott alulírottak e megállapodást kézjegyükkel látták el.

      Kelt Luxembourgban, a kétezer-ötödik év október havának harmadik napján, két példányban angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák és szlovén nyelven, amely változatok mindegyike egyformán hiteles. Eltérés esetén az angol és a francia szöveg az irányadó.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de Canadá
         Za vládu Kanady
         For Canadas regering
         Für die Regierung Kanadas
         Kanada valitsuse nimel
         Για την Κυβέρνηση του Καναδά
         For the Government of Canada
         Pour le gouvernement du Canada
         Per il governo del Canada
         Kanādas Valdības vārdā
         Kanados Vyriausybės vardu
         Kanada kormánya részéről
         Għall-Gvern tal-Kanada
         Voor de Regering van Canada
         W imieniu rządu Kanady
         Pelo Governo do Canadá
         Za vládu Kanady
         Za Vlado Kanade
         Kanadan hallituksen puolesta
         På Canadas regerings vägnar

      (1)  HL L 281., 1995.11.23., 31. o. A 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   I. MELLÉKLET
   Illetékes hatóságok
   A 3. cikk alkalmazásában Kanada illetékes hatósága a Kanadai Határszolgálati Ügynökség (CBSA).
   II. MELLÉKLET
   A PNR-adatok összegyűjtendő elemei

               1.

               PNR-nyilvántartási helymeghatározó kód

               2.

               A foglalás időpontja

               3.

               Az utazás tervezett időpontja(i)

               4.

               Név

               5.

               A PNR-ben szereplő egyéb nevek

               6.

               A fizetés módjával kapcsolatos információk

               7.

               Számlázási cím

               8.

               Kapcsolattartó személy(ek) telefonszámai

               9.

               Az utazás útvonalával kapcsolatos PNR-információk

               10.

               Törzsutas-adatok (csak a repült mérföldek száma és a cím(ek))

               11.

               Utazási iroda

               12.

               Utazási iroda alkalmazottja

               13.

               Megosztott/kettős PNR-adatok

               14.

               A jegy kiállításával kapcsolatos információk

               15.

               A repülőjegy száma

               16.

               Az ülés száma

               17.

               A jegy kiállításának időpontja

               18.

               Jegykezelésre nem jelentkezett (no show) utas

               19.

               Csomagjegy száma

               20.

               Foglalás nélkül utazó (go show) utas

               21.

               Az ülésre vonatkozó információk

               22.

               Csak odaútra szóló jegy

               23.

               Összegyűjtött APIS-információk

               24.

               Betöltetlen helyre váró, várólistás (standby) utasra vonatkozó információk

               25.

               Utasfelvétel (check-in) során felmerült speciális kérések

         III. MELLÉKLET
   Közös felülvizsgálat
   A felek a közös felülvizsgálat előtt közlik egymással illetékes csoportjaik összetételét, amelyek magukban foglalhatják a magánélet, illetve az adatok védelmével, vámüggyel, bevándorlással, bűnüldözéssel, hírszerzéssel és tiltással foglalkozó illetékes hatóságokat, továbbá a jogérvényesítés, a határbiztonság és/vagy légi biztonság más formáit, beleértve az Európai Unió tagállamainak szakértőit.
   Az alkalmazandó jogszabályok alanyaként a felülvizsgálat minden résztvevőjének tiszteletben kell tartania a tárgyalások bizalmas jellegét, és rendelkeznie kell a megfelelő biztonsági engedélyekkel. A bizalmas jelleg ugyanakkor egyik fél esetében sem lesz akadálya annak, hogy megfelelő jelentést készítsen a közös felülvizsgálat eredményeiről a maga illetékes testületeinek, beleértve a kanadai parlamentet és az Európai Parlamentet.
   A felek közösen határozzák meg a közös felülvizsgálat részletes szabályait.


title: Az európai ombudsman megválasztása Az Európai Parlament 2010. január 20-i határozata az európai ombudsman megválasztásáról#MELLÉKLET

text:
               11.11.2010

               HU

               Az Európai Unió Hivatalos Lapja

               CE 305/19

         2010. január 20., szerdaAz európai ombudsman megválasztása
   P7_TA(2010)0001
   Az Európai Parlament 2010. január 20-i határozata az európai ombudsman megválasztásáról
   2010/C 305 E/06

      Az Európai Parlament,

   tekintettel az Európai Unió működéséről szóló szerződésre, és különösen annak 24. cikke harmadik bekezdésére, valamint 228. cikkére,
   tekintettel az Európai Atomenergia-közösséget létrehozó szerződésre, és különösen annak 106a cikkére,
   tekintettel az ombudsman feladatainak ellátására vonatkozó szabályokról és általános feltételekről szóló, 1994. március 9-i 94/262/ESZAK, EK, Euratom határozatára (1),
   tekintettel eljárási szabályzatának 204. cikkére,
   tekintettel a pályázati felhívásra (2),
   tekintettel a 2010. január 20-i szavazás eredményére,

               1.

               Nikiforos Diamandourost európai ombudsmanná választja meg;

               2.

               felkéri Nikiforos Diamandourost, hogy tegyen esküt a Bíróság előtt;

               3.

               utasítja elnökét, hogy a mellékelt határozatot tegye közzé az Európai Unió Hivatalos Lapjában;

               4.

               utasítja elnökét, hogy továbbítsa ezt a határozatot a Tanácsnak, a Bizottságnak és a Bíróságnak.

      (1)  HL L 113., 1994.5.4., 15. o.

      (2)  HL C 216., 2009.9.10., 7. o.

      2010. január 20., szerdaMELLÉKLET

         AZ EURÓPAI PARLAMENT HATÁROZATA
         (2010. január 20.)
         az európai ombudsman megválasztásáról
         AZ EURÓPAI PARLAMENT,
         tekintettel az Európai Unió működéséről szóló szerződésre, és különösen annak 24. cikke harmadik bekezdésére, valamint 228. cikkére,
         tekintettel az Európai Atomenergia-közösséget létrehozó szerződésre, és különösen annak 106a. cikkére,
         tekintettel az ombudsman feladatainak ellátására vonatkozó szabályokról és általános feltételekről szóló, 1994. március 9-i 94/262/ESZAK, EK, Euratom határozatára (1),
         tekintettel eljárási szabályzatának 204. cikkére,
         tekintettel a pályázati felhívásra (2),
         tekintettel a 2010. január 20-i szavazás eredményére,
         A KÖVETKEZŐKÉPPEN HATÁROZOTT:
         Nikiforos DIAMANDOUROST európai ombudsmanná választja meg.

            Kelt Strasbourgban, 2010. január 20-án.

                  Az Európai Parlament részéről

                  az elnök

               Jerzy BUZEK

         (1)  HL L 113., 1994.5.4., 15. o.

         (2)  HL C 216., 2009.9.10., 7. o.


title: Az Európai Rendszerkockázati Testület határozata (2015. június 1.) az Európai Rendszerkockázati Testület adatvédelmi tisztviselőjének a kinevezéséről (ESRB/2015/1)

text:
               20.6.2015

               HU

               Az Európai Unió Hivatalos Lapja

               C 204/18

         AZ EURÓPAI RENDSZERKOCKÁZATI TESTÜLET HATÁROZATA
   (2015. június 1.)
   az Európai Rendszerkockázati Testület adatvédelmi tisztviselőjének a kinevezéséről
   (ESRB/2015/1)
   (2015/C 204/06)
   AZ EURÓPAI RENDSZERKOCKÁZATI TESTÜLET IGAZGATÓTANÁCSA,
   tekintettel a pénzügyi rendszer európai uniós makroprudenciális felügyeletéről és az Európai Rendszerkockázati Testület létrehozásáról szóló, 2010. november 24-i 1092/2010/EU európai parlamenti és tanácsi rendeletre (1),
   tekintettel a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletre (2), és különösen annak 24. cikkére,
   tekintettel az Európai Központi Banknak az Európai Rendszerkockázati Testület működését érintő külön feladatokkal történő felruházásáról szóló, 2010. november 17-i 1096/2010/EU tanácsi rendeletre (3), és különösen annak 6. cikkére,
   tekintettel az Európai Rendszerkockázati Testületnél az adatvédelemmel kapcsolatos végrehajtási szabályokról szóló 2012. július 13-i európai rendszerkockázati testületi ERKT/2012/1 határozatra (4) és különösen annak 3. cikkére,
   ELFOGADTA EZT A HATÁROZATOT:
   Barbara Eggl kinevezésre kerül az Európai Rendszerkockázati Testület (ERKT) adatvédelmi tesztviselőjeként a 2015. június 1-től2017. május 31-ig tartó időtartamban. Barbara Egglnek az ERKT adatvédelmi tesztviselőjeként történő kinevezésére az Európai Központi Bank adatvédelmi tesztviselőjeként és személyzetének tagjaként kerül sor.

      Kelt Frankfurt am Mainban, 2015. június 1-jén.

            az ERKT elnöke

         Mario DRAGHI

      (1)  HL L 331., 2010.12.15., 1. o.

      (2)  HL L 8., 2001.1.12., 1. o.

      (3)  HL L 331., 2010.12.15., 162. o.

      (4)  HL C 286., 2012.9.22., 16. o.


title: 2011/281/EU: A Bizottság határozata ( 2011. május 16. ) a 2009/146/EK határozatnak a tudományos bizottságok tagjainak a 2008/721/EK határozat által létrehozott tanácsadói testület tagjaival való felváltása tekintetében történő módosításról

text:
               17.5.2011

               HU

               Az Európai Unió Hivatalos Lapja

               L 129/15

         A BIZOTTSÁG HATÁROZATA
   (2011. május 16.)
   a 2009/146/EK határozatnak a tudományos bizottságok tagjainak a 2008/721/EK határozat által létrehozott tanácsadói testület tagjaival való felváltása tekintetében történő módosításról
   (2011/281/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fogyasztók biztonsága, a közegészségügy és a környezet területén a tudományos bizottságok tanácsadói szerkezetének kialakításáról és a 2004/210/EK határozat hatályon kívül helyezéséről szóló, 2008. szeptember 5-i 2008/721/EK bizottsági határozatra (1) és különösen annak 5. cikkére,
   mivel:

               (1)

               2008/721/EK határozatával a Bizottság a fogyasztók biztonsága, a közegészségügy és a környezet területén három tudományos bizottságot hozott létre: a fogyasztók biztonságával foglalkozó tudományos bizottságot (FBTB), az Egészségügyi és Környezeti Kockázatok Tudományos Bizottságát (EKKTB), az Új és Újonnan Azonosított Egészségügyi Kockázatok Tudományos Bizottságát (ÚÚAKTB), valamint egy kockázatértékelési tudományos tanácsadói testületet (a továbbiakban: testület).

               (2)

               2009/146/EK határozatával (2) a Bizottság kinevezte az FBTB, az EKKTB, az ÚÚAKTB és a tudományos tanácsadói testület tagjait.

               (3)

               A tudományos bizottságok a 2008/721/EK határozat 12. cikkével összhangban eljárási szabályzatokat fogadtak el, amelyek – a II. melléklet 4a. pontjában megállapítottak szerint – többek között meghatározzák a tudományos bizottságok tagjaira vonatkozó részvételi követelményeket és a bizottsági tagság lejáratának feltételeit.

               (4)

               A 2008/721/EK határozat 5. cikkének (2) bekezdése kimondja, hogy amennyiben egy tag nem felel meg az eljárási szabályzatban meghatározott részvételi követelményeknek, vagy le kíván mondani, a Bizottság megszüntetheti ennek a tagnak a tagságát, és a testületből mást nevezhet ki a helyére.

               (5)

               Az FBTB két tagja, az EKKTB egy tagja és az ÚÚAKTB egy tagja lemondott, míg az EKKTB két tagja nem felel meg a részvételi követelményeknek, így tagságukat meg kell szüntetni. Annak biztosítására, hogy az érintett bizottságokban rendelkezésre álljon a megfelelő típusú szakértelem, új tagokat kell kinevezni.

               (6)

               A 2008/721/EK határozat 3. cikkének (2) bekezdésével összhangban – szaktudásuk alapján, olyan földrajzi megoszlást figyelembe véve, amely tükrözi a tudományos kérdések és megközelítések sokféleségét Európában – kiválasztásra kerültek a testületből azok a szakértők, akik felváltják a tudományos bizottságok azon tagjait, akik lemondtak, vagy akiket felmentettek.

               (7)

               Azokat a tagokat, akik lemondtak, vagy akiknek tagságát megszüntették, a testület kockázatértékelési tudományos tanácsadóivá kell kinevezni,

         ELFOGADTA EZT A HATÁROZATOT:
   1. cikk
   Az e határozat mellékletének 1. pontjában felsorolt szakértők tagsága megszűnik.
   Ezek a szakértők a testület kockázatértékelési tudományos tanácsadóivá kerülnek kinevezésre.
   Az e határozat mellékletének 2. pontjában felsorolt szakértők – a 2008/721/EK határozat mellékletével összhangban – a 2008/721/EK határozattal létrehozott tudományos bizottságok tagjává kerülnek kinevezésre.
   2. cikk
   A 2009/146/EK határozat I. és II. melléklete e határozat mellékletének megfelelően módosul.
   3. cikk
   Ez a határozat az Európai Unió Hivatalos Lapjában történő kihirdetését követő napon lép hatályba.

      Kelt Brüsszelben, 2011. május 16-án.

            a Bizottság részéről

            az elnök

         José Manuel BARROSO

      (1)  HL L 241., 2008.9.10., 21. o.

      (2)  HL L 49., 2009.2.20., 33. o.

      MELLÉKLET
      A 2009/146/EK határozat I. és II. melléklete a következőképpen módosul:

                  1.

                  A következő szakértők neve elhagyásra kerül az I. mellékletből, és beillesztésre kerül a II. mellékletbe:

                     A fogyasztók biztonságával foglalkozó tudományos bizottság

                              Vezetéknév

                              Utónév

                              Intézmény vagy kapcsolódó szervezet

                              GALLI

                              Corrado

                              University of Milan, Milan, Italy

                              SAVOLAINEN

                              Kai

                              Finnish Institute of Occupational Health, Helsinki, Finland

                              EISENBRAND

                              Gerhard

                              University of Kaiserslautern, Kaiserslautern, Germany

                     Az Egészségügyi és Környezeti Kockázatok Tudományos Bizottsága

                              Vezetéknév

                              Utónév

                              Intézmény vagy kapcsolódó szervezet

                              CALOW

                              Peter

                              Roskilde University, Roskilde, Denmark

                              DAVISON

                              John

                              French National Institute for Agricultural Research (INRA), Paris, France

                     Az Új és Újonnan Azonosított Egészségügyi Kockázatok Tudományos Bizottsága

                              Vezetéknév

                              Utónév

                              Intézmény vagy kapcsolódó szervezet

                              STAHL

                              Dorothea

                              Paracelsus Private Medical University, Salzburg, Austria

                  2.

                  A következő szakértők neve beillesztésre kerül az I. mellékletbe, és elhagyásra kerül a II. mellékletből:

                     A fogyasztók biztonságával foglalkozó tudományos bizottság

                              Vezetéknév

                              Utónév

                              Intézmény vagy kapcsolódó szervezet

                              NIELSEN

                              Elsa

                              Technical University of Denmark, Søborg, Denmark

                              VAN BENTHEM

                              Jan

                              National Institute for Public Health and the Environment (RIVM), Bilthoven, the Netherlands

                     Az Egészségügyi és Környezeti Kockázatok Tudományos Bizottsága

                              Vezetéknév

                              Utónév

                              Intézmény vagy kapcsolódó szervezet

                              ALTENBURGER

                              Rolf

                              Helmholtz Centre for Environmental Research, Leipzig, Germany

                              KRÄTKE

                              Renate

                              Federal Institute for Risk Assessment (BfR), Berlin, Germany

                     Az Új és Újonnan Azonosított Egészségügyi Kockázatok Tudományos Bizottsága

                              Vezetéknév

                              Utónév

                              Intézmény vagy kapcsolódó szervezet

                              HENSTEN

                              Arne

                              University of Tromsö, Tromsö, Norway


title: 2010/682/EU: A Tanács határozata ( 2010. november 8. ) a daktiloszkópiai adatokra vonatkozó automatizált adatcsere Szlovákiával való megindításáról

text:
               11.11.2010

               HU

               Az Európai Unió Hivatalos Lapja

               L 293/58

         A TANÁCS HATÁROZATA
   (2010. november 8.)
   a daktiloszkópiai adatokra vonatkozó automatizált adatcsere Szlovákiával való megindításáról
   (2010/682/EU)
   AZ EURÓPAI UNIÓ TANÁCSA,
   tekintettel a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, átmeneti rendelkezéseket tartalmazó jegyzőkönyv alapján az uniós intézmények, szervek és hivatalok által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, érvénytelennek nem nyilvánítják, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke úgy rendelkezik, hogy a Tanács a 2008/615/IB határozat 25. cikkének (2) bekezdésében említettek szerinti határozatokat egy kérdőíven alapuló értékelő jelentés alapján hozza meg. A 2008/615/IB határozat 2. fejezetének megfelelően végzett automatizált adatcsere tekintetében az értékelő jelentés ezenkívül értékelő látogatáson és kísérleti adatcserén alapul.

               (4)

               A 2008/616/IB határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (5)

               Szlovákia kitöltötte az adatvédelemre vonatkozó kérdőívet és a daktiloszkópiai adatok cseréjére vonatkozó kérdőívet.

               (6)

               Szlovákia Ausztria részvételével sikeres kísérleti adatcserét hajtott végre.

               (7)

               Szlovákiában értékelő látogatásra is sor került, és erről az osztrák/német értékelő csoport értékelő jelentést készített, amelyet elküldött az érintett tanácsi munkacsoportnak.

               (8)

               A daktiloszkópiai adatokra vonatkozó kérdőív, értékelő látogatás és kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A daktiloszkópiai adatok automatizált keresése tekintetében Szlovákia maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és az e határozat hatálybalépésének napjától jogosult a személyes adatoknak az említett határozat 9. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Brüsszelben, 2010. november 8-án.

            a Tanács részéről

            az elnök

         M. WATHELET

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: A Tanács határozata (1984. november 22.) az Új-Zéland és a Közösség között létrejött, a sajtra vonatkozó közös szabályozásról szóló megegyezés módosításáról szóló, az Európai Gazdasági Közösség és Új-Zéland kormánya között levélváltás formájában létrejött megállapodás megkötéséről

text:
Fontos jogi nyilatkozat

|

31984D0561

Hivatalos Lap L 308 , 27/11/1984 o. 0059 - 0059 spanyol különkiadás fejezet 11 kötet 21 o. 0091  portugál különkiadás fejezet 11 kötet 21 o. 0091

		A Tanács határozata(1984. november 22.)az Új-Zéland és a Közösség között létrejött, a sajtra vonatkozó közös szabályozásról szóló megegyezés módosításáról szóló, az Európai Gazdasági Közösség és Új-Zéland kormánya között levélváltás formájában létrejött megállapodás megkötéséről(84/561/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság javaslatára,mivel a Közösség az Általános Vám- és Kereskedelmi Egyezmény (GATT) kereskedelmi tárgyalásai során sajtra vonatkozó megegyezést kötött Új-Zélanddal [1];mivel a megegyezés célkitűzéseinek elérése érdekében a megegyezés egyes rendelkezéseit módosítani kell;mivel a Bizottság ez ügyben tárgyalásokat kezdeményezett Új-Zélanddal, és kielégítő megállapodásra jutott ezzel az országgal,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és Új-Zéland kormánya között levélváltás formájában, az Új-Zéland és a Közösség között létrejött, a sajtra vonatkozó közös szabályozásról szóló megegyezés módosításáról szóló megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.Kelt Brüsszelben, 1982. november 22-én.a Tanács részérőlaz elnökJ. Bruton[1] HL L 71., 1980.3.17., 144. o.--------------------------------------------------


title: 2007/430/EK: A Bizottság határozata ( 2007. június 19. ) a Malajziából és Tajvanról származó szintetikus vágott poliészter szálakra vonatkozó dömpingellenes eljárás megszüntetéséről és az ideiglenes vámok által biztosított összegek felszabadításáról

text:
               21.6.2007

               HU

               Az Európai Unió Hivatalos Lapja

               L 160/30

      A BIZOTTSÁG HATÁROZATA

   (2007. június 19.)
   a Malajziából és Tajvanról származó szintetikus vágott poliészter szálakra vonatkozó dömpingellenes eljárás megszüntetéséről és az ideiglenes vámok által biztosított összegek felszabadításáról
   (2007/430/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: az alaprendelet) és különösen annak 9. cikke (3) bekezdésére,
   a tanácsadó bizottsággal folytatott konzultációt követően,
   mivel:
   A.   AZ ELJÁRÁS

               (1)

               2006. március 3-án a Bizottsághoz az alaprendelet 5. cikkével összhangban panasz érkezett a Malajziából és Tajvanról származó szintetikus vágott poliészter szálak behozatalának káros dömpingje vonatkozásában. A panaszt a CIRFS (Comité International de la Rayonne et des Fibres Synthétiques) nyújtotta be, amelynek termelése a szintetikus vágott poliészter szálak teljes közösségi gyártásának több mint 50 %-át teszi ki.

               (2)

               Miután 2006. április 12-én dömpingellenes vizsgálat indult, a Bizottság a 2005/2006/EK rendelettel (2) (a továbbiakban: ideiglenes rendelet) ideiglenes dömpingellenes vámokat vetett ki a Malajziából és Tajvanról származó szintetikus vágott poliészter szálak Közösségbe irányuló behozatalára. Az ideiglenes dömpingellenes vámokat, amelyek Malajzia vonatkozásában az importált termékek értékének 12,4 %–23 %-a, Tajvan vonatkozásában pedig 14,7 % és 29,5 %-a közötti értékvámok, 2006. december 29-től kell alkalmazni.

               (3)

               Az ideiglenes rendelet kihirdetését követően a felek számára nyilvánosságra hozták azokat a tényeket és megfontolásokat, amelyek az ideiglenes rendelet alapját képezik. A feleknek határidőt biztosítottak, amelyen belül a nyilvánosságra hozatalt követően közölhették észrevételeiket.

               (4)

               Néhány érdekelt fél írásban nyújtotta be észrevételeit. Az azt igénylő feleknek szóbeli meghallgatásra is lehetőséget biztosítottak.

               (5)

               A Bizottság folytatta mindazon információk felkutatását, amelyeket a végleges megállapításokhoz szükségesnek tartott. E megállapítások alapján a Bizottság következtetése az, hogy léteznek a közösségi érdeket érintő kényszerítő okok arra nézve, hogy az érintett országokból származó szintetikus vágott poliészter szálak behozatalára ne vezessenek be dömpingellenes intézkedéseket.

               (6)

               A Bizottság nyilvánosságra hozta azokat az alapvető tényeket és megfontolásokat, amelyek alapján az eljárást meg kívánja szüntetni. Az érdekelt felek számára határidőt biztosítottak, amelyen belül a nyilvánosságra hozatalt követően megtehetik észrevételeiket, és lehetőséget kaptak szóbeli meghallgatásra. Az érdekelt felek által benyújtott írásbeli és szóbeli észrevételeket mérlegelték, és adott esetben figyelembe vették a végleges megállapításokhoz.

               (7)

               A Bizottság eredetileg a tanácsadó bizottsággal folytatott konzultációt követően benyújtotta a Tanácsnak a konzultáció eredményeiről szóló jelentést, valamint azt a javaslatot, amely közösségi érdek alapján indítványozza az eljárás megszüntetését.

         B.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (8)

               Közben azonban a panaszos 2007. május 23-i, a Bizottságnak címzett levelében hivatalosan visszavonta panaszát a Malajziából és Tajvanról származó szintetikus vágott poliészter szálak behozatala tekintetében.

               (9)

               Az alaprendelet 9. cikkének (1) bekezdésével összhangban a panasz visszavonása esetén az eljárás megszüntethető, kivéve ha ez a megszüntetés a Közösség érdekeit sértené.

               (10)

               A Bizottság úgy vélte, hogy a jelenlegi eljárást meg kell szüntetni, mivel a vizsgálat során nem merült fel olyan szempont, amely azt jelezte volna, hogy a megszüntetés ellentétes lenne a Közösség érdekeivel.

               (11)

               A Bizottság a vizsgálat folyamán valamennyi ismert érdekelt féllel felvette a kapcsolatot véleményük megismerése érdekében. A közösségi gazdasági ágazat mellett a felhasználók és felhasználói szervezetek beadványt nyújtottak be, illetve szóbeli meghallgatást kaptak a végleges intézkedések bevezetésének lehetséges hatásaival kapcsolatban. Ezen új megállapítások alapján a Bizottság következtetése az, hogy a közösségi érdeket érintő kényszerítő okok állnak fenn arra nézve, hogy az érintett országokból származó szintetikus vágott poliészter szálak behozatalára ne vezessenek be dömpingellenes intézkedéseket. Az alábbiakban ismertetett érvek alapján elvégezték a különféle érdekek összesített felmérését.

               (12)

               Az ideiglenes intézkedések bevezetését követően egy importőr, több felhasználó és felhasználói szövetség jelentkezett, azt állítva, hogy az intézkedések különösen szigorúak, és ennek következtében nem tudnak legfontosabb ázsiai forrásaiktól importálni. Megerősítették a más felhasználók által az ideiglenes rendelet (156)-(158) preambulumbekezdésben már ismertetett, az ideiglenes intézkedések bevezetését megelőzően tett érveiket, és új állításokat is megfogalmaztak.

               (13)

               Annak érdekében, hogy részletesen megvizsgálhatók legyenek a felhasználói ágazatok által ismertetett új kérdések, a Bizottság az érdekelt feleket ara kérte, hogy szolgáltassanak adatokat és bizonyítékokat, arra ösztönözve minden felhasználót és szövetségeiket, hogy működjenek együtt továbbra is a vizsgálatban. Az együttműködés az ideiglenes intézkedések bevezetését megelőző helyzethez viszonyítva erősödött, mivel a szintetikus vágott poliészter szálak közösségi felhasználásának több mint 10 %-át, valamint az érintett országokból származó összes behozatal mintegy 15 %-át képviselő felhasználók együttműködtek a vizsgálatban. A fő felhasználói szövetségek (amelyek a szintetikus vágott poliészter szálak közösségi gyártásának több mint 50 %-át kitevő termelésű vállalatokat képviselik) részvételét a vizsgálatban szintén figyelembe vették, megerősítve, hogy az alábbi megállapítások és következtetések, melyek szerint a közösségi érdek alapján szükséges a vizsgálat megszüntetése, kellően megalapozottak.

               (14)

               A felhasználók szerint az intézkedések bevezetése megnehezíti a szintetikus vágott poliészter szálak kínálatát, mert a közösségi gazdasági ágazat termelése nem képes kielégíteni az EU keresletét. Ez a helyzet szerepet fog játszani a szintetikus vágott poliészter szálak árának emelkedésében, és ezáltal a feldolgozó iparágak árainak emelkedésében is, veszélybe sodorva versenyképességüket azon a piacon, amelyen a késztermékek alacsony árú behozatala fontos szerepet játszik. Ilyen körülmények között a szintetikus vágott poliészter szálakat felhasználó közösségi gazdasági ágazatok rövid távon valószínűleg foglalkoztatási veszteségekkel néznek majd szembe.

         a)   Ellátási hiányok

               (15)

               A szintetikus vágott poliészter szálak felhasználói azt állítják, hogy erősebben rá lesznek utalva korlátozott számú harmadik ország gyártóinak behozatalára, mivel a közösségi gyártók kínálata valamennyi szintetikus vágott poliészter száltípus tekintetében csökkent. Ez annak tulajdonítható, hogy a közösségi gyártók a szintetikus vágott poliészter szálak gyártásáról más termékek előállítására álltak át. A La Seda de Barcelona például beszüntette a szintetikus vágott poliészter szálak gyártását, hogy növelje termelését a polietilén-teraftalát (PET) tekintetében. Hasonlóképpen, az ellátási problémákat súlyosbítják a Trevirában 2006 decemberében keletkezett tűz miatti termelési problémák, valamint a fonóipari ágazat számára szállított szintetikus vágott poliészter szálak addigi legmegbízhatóbb ellátója, a Tergal (amely fizetésképtelenség miatt 2006 novembere óta védintézkedési eljárás alatt áll) pénzügyi nehézségei. Végezetül emlékeztetni kell arra, hogy az egyik közösségi gyártó (a Pennine Fibres) csődbe ment.

               (16)

               A felhasználók súlyos hiánytól tartanak, különösen a nem szövött textiliparág – elsősorban az ágynemű- és a kárpittextileket előállító ágazat (3) – által használt következő szálak tekintetében:

                           1.

                           HCS (üreges konjugált szilikonozott poliészter), amelyet (a tajvani beszállítóktól eltekintve) mindössze egy koreai gyártó képes nagy mennyiségben, ésszerű határidőn belül szállítani;

                           2.

                           LMP (alacsony olvadáspontú poliészter). Az állítások szerint mindössze egy koreai vállalat tudná ezt a szálat nagy mennyiségben szállítani.

               (17)

               Emellett az egyik együttműködő közösségi gyártó által a nyilvánosságra hozatalt követően szolgáltatott adatok azt mutatják, hogy a szintetikus vágott poliészter szálak a közösségi gazdasági ágazat által értékesített típusai és a Malajziából és Tajvanról importált szintetikus vágott poliészter szálak típusai különböznek.

               (18)

               A közösségi felhasználók azt is állították, hogy nehéz más beszerzési forrásra – azaz olyan harmadik országokra, amelyekkel szemben nincsenek hatályban dömpingellenes intézkedések – átállniuk. Az érvelés szerint időbe kerül a szintetikus vágott poliészter szálak exportáló gyártói számára, hogy a Közösségbe irányuló exportot újrakezdjék, különösen annak a kockázatnak a fényében, hogy amint behozatali mennyiségük meghalad egy bizonyos mennyiségi határt, újból vámokat vezetnek be azokra. Emellett, még ha a felhasználók képesek is lennének más országokban működő új beszerzőktől felvásárolni szintetikus vágott poliészter szálakat, meg kell bizonyosodniuk arról, hogy az e gyártók által előállított szintetikus vágott poliészter szálak más típusai megfelelnek specifikus termelésüknek. A felhasználók mindenesetre hangsúlyozták, hogy nincs olyan közösségi vagy harmadik országbeli gyártó, amellyel szemben nincs hatályban dömpingellenes intézkedés, és amely rendelkezik azzal a kapacitással, mellyel pótolható a Tajvanban előállított különleges szálak kínálata.

               (19)

               Az Eurostat rendelkezésre álló adatai azt mutatják, hogy az Indonéziából, Thaiföldről és Indiából származó behozatal, amellyel szemben a dömpingellenes intézkedések 2006 októberében hatályukat vesztették, 2006 végéig viszonylag gyors ütemben megnövekedett. Ez azt jelezheti, hogy már rendelkezésre állnak a közösségi piac számára más beszerzési források. Az érintett mennyiség azonban még mindig viszonylag csekély, és nem tud gyorsan eleget tenni minden felhasználói igénynek. Ezért nagyon valószínű, hogy – amennyiben a Tajvanról és Malajziából származó behozatalra intézkedéseket vezetnek be – a felhasználóknak a szálak nagy részét olyan országokból kell beszerezniük, amelyekkel szemben dömpingellenes intézkedések vannak hatályban.

               (20)

               Az ideiglenes rendelet (158) preambulumbekezdésében megfogalmazott érveléssel kapcsolatban, amely a közösségi gazdasági ágazat korlátozott kapacitására utal a szintetikus vágott poliészter szálak közösségi felhasználói vonatkozásában, a közösségi gazdasági ágazat nem tett észrevételt. A bizonyítékok arra utalnak, hogy a közösségi gazdasági ágazat és más közösségi gyártók nem képesek – vagy nem hajlandók – megtenni a kellő erőfeszítéseket annak érdekében, hogy eleget tegyenek a közösségi keresletnek. Ezenkívül az ideiglenes intézkedések bevezetését követően elvégzett vizsgálat rámutatott, hogy a közösségi felhasználók súlyos nehézségekkel néznek szembe a szintetikus vágott poliészter szálak egyes típusainak olyan harmadik országokbeli beszerzésekor, melyekkel szemben nincsenek hatályban dömpingellenes intézkedések.

               (21)

               Vannak arra mutató jelek is, hogy a Közösségben nem elérhető szintetikus vágott poliészter szálak egyes típusai iránti kereslet máris áremelkedéshez vezetett. A beszerzés más forrásait így szintén érinti az intézkedések bevezetésével előállt helyzet.

               (22)

               A fentiek alapján – még ha állnak is rendelkezésre alternatív beszerzési források a közösségi felhasználók számára, és annak ellenére, hogy a közelmúltban új termelőtelepeket létesítettek szintetikus vágott poliészter szálak előállítása számára (4), valamint hogy a Trevira kapacitása 2007 márciusának végére újraindult volna, a szintetikus vágott poliészter szálak beszerzése a közösségi piacon továbbra is problematikus lehet.

         b)   A szintetikus vágott poliészter szálak áremelkedése

               (23)

               A szintetikus vágott poliészter szálak közösségi felhasználói azt állították, hogy az ideiglenes intézkedések bevezetését követően egyes szintetikus vágott poliészter szálak tekintetében nem csupán az érintett országokbeli, hanem a Koreában és Indiában működő szállítók esetében is jelentős áremelkedéssel kell szembenézniük. A tény hatására, hogy a kínálat rendelkezésre álló, dömpingellenes intézkedés hatálya alá nem tartozó forrásaihoz viszonyítva a kereslet megnőtt, szintén emelkedett a közösségi piaci szintetikus vágott poliészter szálak ára.

               (24)

               A felhasználók információkat nyújtottak be arról, hogy a más harmadik országokbeli beszállítók kínálta „különleges szálak” árai a Tajvanról és Malajziából származó behozatalra bevezetett dömpingellenes intézkedések elrendelését követően emelkedtek. Az alapján a tény alapján, hogy a közösségi felhasználók nem támaszkodhatnak teljes mértékben a közösségi vagy más harmadik országbeli, dömpingellenes intézkedések hatálya alá nem tartozó beszerzőkre a szintetikus vágott poliészter szálak egyes típusai terén, valószínű, hogy rövid távon további áremelkedés következik be.

         c)   A javasolt intézkedések költséghatása

               (25)

               Az intézkedések bevezetésének lehetséges hatásai vonatkozásában elvégzett további elemzés rávilágított arra, hogy valószínűleg az ágynemű- és kárpitágazatot érinti inkább a nyersanyagárak valószínű emelkedése, mint a fonóipari ágazatot. A párnák, paplanok, díszpárnák, kárpitok stb. ágazatának haszonkulcsa átlagosan 5 % alatti, és a szintetikus vágott poliészter szálak teljes termelési költségük 30 %-át teszi ki. Mivel az említettek az alacsony olvadáspontú poliészter és a HCS szálak fő felhasználói, amelyek állítólagos hiánya a Közösségben az intézkedések bevezetésével valószínűleg növekedni fog, a termelési költségükre gyakorolt hatás elérheti a 6–8 %-ot is.

               (26)

               Egyértelmű, hogy az ilyen költségnövekedéssel az ágyneműágazatot súlyosan érinti a Kínából származó késztermék jelentette verseny, és nem tudnak majd ügyfeleik (a rendkívül nagy vásárlóerővel rendelkező kiskereskedők láncolata) részére megfelelően vonzó ajánlatokat tenni. Ha a Malajziából és Tajvanról származó behozatalra dömpingellenes vámokat vetnek ki, az tovább gyengíti versenyképességüket.

               (27)

               Az ideiglenes rendelet (164) preambulumbekezdésében arra a következtetésre jutottak, hogy a javasolt intézkedések hatása csak korlátozottan érinti a feldolgozó iparágat. A fenti tények és szempontok alapján a további vizsgálat azt mutatta, hogy átlagosan a felhasználók költségeinek növekedése 0,4–0,5 % közötti lesz, az ágyneműágazatban pedig 6–8 %-ot érhet el, különösen olyan felhasználók esetében, melyek a szintetikus vágott poliészter szálak nagy részét Tajvanról szerzik be. A hatás így nem oszlik meg egyenlően a felhasználók között, és egyes felhasználók gazdasági helyzetét súlyosan érinti majd.

         d)   A feldolgozott termékek áremelkedése

               (28)

               A felhasználók azt is állították, hogy ha a Tajvanról és Malajziából származó behozatalra vonatkozó dömpingellenes intézkedéseket jelenlegi szintjükön fenntartják, elkerülhetetlen a feldolgozott termékek árának emelkedése. Ez viszont növeli az alacsony árú feldolgozott termékek behozatali mennyiségét, és tovább növeli a felhasználói ágazatok nehézségeit. A legújabb statisztikai adatok egyértelműen jelzik, hogy miután a Kínából származó szintetikus vágott szálakra dömpingellenes intézkedéseket vezettek be, a szintetikus vágott poliészter szálakat tartalmazó egyes késztermékek behozatali mennyisége (5) 39 %-kal nőtt.

               (29)

               Igaz, hogy összefüggés van a Kínából származó szintetikus vágott poliészter szálak behozatalára bevezetett dömpingellenes intézkedések és a Kínából származó feldolgozott termékek behozatalának megnövekedése között. A statisztikai adatok tanúsága szerint ez nem elszigetelt esemény, és a különféle harmadik országokból származó szintetikus vágott poliészter szálakra a múltban bevezetett dömpingellenes intézkedések hatására az érintett országok hasonlóan reagáltak. A szintetikus vágott poliészter szálak áremelkedését vagy a feldolgozott termékek vásárlói viselik teljes mértékben, vagy a közösségi feldolgozói iparág foglalkoztatásában következik be csökkenés, ha a megnövekedett behozatal hatására kénytelenek termelésüket csökkenteni.

         e)   Következmények a közösségi foglalkoztatás tekintetében

               (30)

               A vizsgálatból kiderült, hogy a szintetikus vágott poliészter szálak termelése nem munkaigényes termelés. A közösségi gazdasági ágazat a Közösségben kevesebb mint 700 munkavállalót foglalkoztat, és a szintetikus vágott poliészter szálak közösségi termelésének teljes foglalkoztatása kevesebb mint 3 000 munkahelyet jelent. Mivel – a fentieknek megfelelően – a szintetikus vágott poliészter szálak a közösségi gazdasági ágazat által értékesített legtöbb típusa különbözik a Malajziából és Tajvanról származó szintetikus vágott poliészter szálaktól, és figyelembe véve azt, hogy a szintetikus vágott poliészter szálak iránti közösségi kereslet folyamatosan növekszik, nem valószínű, hogy a végleges intézkedések bevezetésének elmaradása esetén sok munkahely kerülne veszélybe.

               (31)

               A Bizottság számadatai alapján azonban a szintetikus vágott poliészter szálak közösségi felhasználásának kb. 10 %-áért felelős felhasználók több mint 7 000 munkavállalót foglalkoztatnak a szintetikus vágott poliészter szálakat tartalmazó termékek gyártásában. Ezért feltételezhető, hogy ebben az esetben mintegy 70 000 munkahely függ a felhasználói ágazattól, amelyek közül legalább 10 % az ágynemű- és kárpitos ágazatban található, melyek – a fentiekben jelzettek szerint – nagyon alacsony haszonkulccsal dolgoznak, és az alacsony olvadáspontú poliészter, valamint a HCS szálak fő felhasználói. Emellett a munkaerőköltségek aránya alapján a felhasználói ágazatok termelési költségeiben megállapították, hogy az 1 %-os átlagos költséghatás a munkaerőköltségekre gyakorolt 2,5–7,7 % közötti hatásnak felel meg. Ennek megfelelően a végleges intézkedések bevezetése rövid távon a közösségi feldolgozóiparban jelentős munkaerő-veszteséghez vezethet a nyersanyagár emelkedésének kompenzálására, illetve az ágyneműágazat valószínű leállítása vagy termelésének csökkentése hatására.

               (32)

               A panasz visszavonását megelőzően sor került a közösségi ágazatra gyakorolt hatás vizsgálatára is. A rendelkezésre álló információk azt mutatják, hogy a közösségi gyártók nem látják el az összes közösségi gyártót a szintetikus vágott poliészter szálak kért mennyiségével és típusával.

               (33)

               Emellett a vizsgálat rámutatott arra, hogy a közösségi gazdasági ágazat beruházási mértéke alacsony a kapacitásintenzív tevékenységhez, és a gyártók inkább más termékekbe (pl. PET) ruháztak be.

               (34)

               Az ideiglenes rendelet (166) preambulumbekezdésében jelzettek szerint mindössze egy nyersanyagszállító működött együtt a vizsgálat során. Az említett nyersanyagszállító kifejezetten támogatta a vámok kivetését, ami lehetővé tenné a közösségi gazdasági ágazat számára, hogy életképes maradjon, és saját helyzetét is megerősítené. Nem nyújtott be olyan információkat, amelyek arra vonatkoznak, hogy vállalkozására milyen hatással lenne az intézkedések bevezetése, illetve elmaradása.

               (35)

               A közösségi gazdasági ágazatnak – amely állítólagosan a szintetikus vágott poliészter szálak 40 %-át újrahasznosított PET palackokból állítja elő –, valamint az újrahasznosító ágazatban tevékenykedő gyártók egy szövetségének érvei szerint, amennyiben a Malajziából és Tajvanról származó szintetikus vágott poliészter szálak dömpingelt behozatalára nem vezetnek be végleges intézkedéseket, a közösségi gazdasági ágazat kapacitása, amely a hulladékká vált palackokból szintetikus vágott poliészter szálakat állít elő, csökkeni fog. Emellett azzal is érveltek, hogy az intézkedések bevezetésének elmaradása kedvezőtlen hatással lesz a környezetre, mert a széndioxid-kibocsátás mértéke emelkedni fog, ha az újrahasznosító ágazatnak Európán kívülre kell szállítania a műanyag hulladékot, melyet jelenleg a szintetikus vágott poliészter szálak közösségi gyártói számára ad el.

               (36)

               Először is rá kell mutatni arra, hogy az érintett országokból importált szálak jelentős része alacsony olvadáspontú poliészter, vagy pedig a fonóipari ágazat használja fel, és az e szakaszban rendelkezésre álló információk alapján az alacsony olvadáspontú poliésztert, valamint a fonóipari ágazat által felhasznált szálak nagy részét nyersanyagból kell előállítani.

               (37)

               Másodsorban pedig, a Bizottságnak benyújtott bizonyítékok alapján kiderült, hogy Ázsiában jelentős és növekvő igény mutatkozik az újrahasznosított PET palackok iránt; ezért a dömpingellenes intézkedések bevezetésének elmaradása nem akadályozza meg a PET palackok újrafeldolgozóit abban, hogy termékeiket a világpiacon értékesítsék.

               (38)

               Végezetül pedig, még ha ezek a szén-dioxidra vonatkozó érvek játszhatnának is szerepet a kereskedelmi védelmi politikában, először mindössze a jelenlegi eljárás megindítását követően egy évvel hivatkoztak rájuk, és ez lehetetlenné teszi megfelelő ellenőrzésüket.

               (39)

               Figyelembe véve a különböző érdekelt felek beadványait és a vizsgálat eredményeit, arra a következésre lehet jutni, hogy a Malajziából és Tajvanról származó szintetikus vágott poliészter szálak dömpingelt behozatalával szembeni végleges dömpingellenes intézkedések jelentős hatást gyakorolnak majd a közösségi felhasználókra. Az ideiglenes rendelet (168) preambulumbekezdésében tett következtetés így nem erősíthető meg.

               (40)

               A közösségi gazdasági ágazat általános előnyeit és a valószínű hátrányokat egymáshoz kell viszonyítani – elsősorban a felhasználók és bizonyos mértékben a vásárlók tekintetében. A közösségi gyártók kínálatának mennyisége és a típusok sokfélesége csökken. Ez többek között annak tudható be, hogy a szintetikus vágott poliészter szálak közösségi gyártói (például a la Seda de Barcelona) átálltak más termékek gyártására, illetve szerepet játszottak még a Tergal pénzügyi nehézségei is. Bizonyos típusú szálak tekintetében a közösségi piacon ellátási problémák jelentkeznek, és a közösségi gyártók nem képesek vagy nem hajlandók megtenni a megfelelő erőfeszítéseket annak érdekében, hogy eleget tegyenek a kínálatnak. Emellett valószínű, hogy a vámok kivetése a szintetikus vágott poliészter szálak egyes olyan típusainak áremelkedéséhez fog vezetni, amelyek a Közösségben nem állnak rendelkezésre a kellő mennyiségben. Továbbá figyelembe kell venni azt a tényt is, hogy a szintetikus vágott poliészter szálak egyes felhasználói (különösen az ágyneműágazat) haszonkulcsa nagyon alacsony, és abban az esetben, ha a harmadik országok jelentette verseny miatt nem emelhetik áraikat, a szintetikus vágott poliészter szálak terén bekövetkező áremelkedést vagy a fogyasztókra kell hárítaniuk, vagy fel kell hagyniuk tevékenységükkel.

               (41)

               A fentiekre való tekintettel nem lehet azt a következtetést levonni, hogy a panasz visszavonását követően az eljárás megszüntetése ellentétes lenne a közösségi érdekkel.

               (42)

               Az érdekelt feleket ennek megfelelően tájékoztatták, lehetőséget biztosítva észrevételeik közlésére.

               (43)

               Levonható tehát az a következtetés, hogy a Malajziából és Tajvanról származó szintetikus vágott poliészter szálak a Közösségbe irányuló behozatalára vonatkozó dömpingellenes eljárást dömpingellenes intézkedések elrendelése nélkül meg kell szüntetni.

               (44)

               A 2005/2006/EK rendelet alapján ideiglenesen beszedett vámtételeket fel kell szabadítani,

         A KÖVETKEZŐKÉPPEN HATÁROZOTT:
   1. cikk
   Az 5503 20 00 KN-kóddal bejelentett, Malajziából és Tajvanról származó, nem kártolt, nem fésült és fonásra más módon nem előkészített szintetikus vágott poliészter szálak behozatalára vonatkozó dömpingellenes eljárást meg kell szüntetni.
   2. cikk
   A 2005/2006/EK rendelet hatályát veszti.
   3. cikk
   A 2005/2006/EK rendelettel összhangban ideiglenes dömpingellenes vámmal biztosított összegeket fel kell szabadítani.
   4. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2007. június 19-én.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

      (2)  HL L 379., 2006.12.28., 65. o.

      (3)  Független források erősítették meg. A 2006. augusztusi PCI-jelentés 16. oldala megerősíti, hogy „Bizonyos esetekben az európai gazdasági ágazat nem képes a kelet-ázsiai iparág kínálatával egyenértékű kínálatra – elsősorban az alacsony olvadáspontú és bioösszetételű ágazatban – és ez az európai textilvállalatok sebezhető területe marad”.

      (4)  A közösségi gazdasági ágazat állításai szerint 2006-ban új termelőtelepeket létesítettek szintetikus vágott poliészter szálak gyártására Lengyelországban, Romániában és Bulgáriában. Azonban nem bocsátottak rendelkezésre arra vonatkozó adatot, hogy ez a kár vizsgálatára irányuló időszakhoz viszonyítva kapacitásnövekedéshez vezet-e. Arra vonatkozóan sem érkezett információ, hogy az EU gazdasági ágazatának kapacitása hogyan alakul a kereslet változásának függvényében.

      (5)  Ágyneműk és hasonló lakberendezési cikkek (paplan, dunna, vánkos, henger alakú párna, kispárna), nem tollal töltve, bevonva is (KN-kód 9404 90 90).